CELEX: 32003D0121
Language: bg
Date: 2003-02-11 00:00:00
Title: Решение на Комисията от 11 февруари 2003 година за определяне на екологичните критерии за присъждането на знака за екомаркировка на Общността за прахосмукачки (нотифицирано под номер С(2003)114) (текст от значение за ЕИП)

Важна правна забележка

|

32003D0121

Официален вестник n° L 047 , 21/02/2003 стр. 0056 - 0060 специално чешко издание глава 15 том 07 стр. 382  - 386 специално испанско издание глава 15 том 07 стр. 382  - 386 специално унгарско издание глава 15 том 07 стр. 382  - 386 специално литвийско издание глава 15 том 07 стр. 382  - 386 LV.ES глава 15 том 07 стр. 382  - 386 MT.ES глава 15 том 07 стр. 382  - 386 PL.ES глава 15 том 07 стр. 382  - 386 SK.ES глава 15 том 07 стр. 382  - 386 специално словенско издание глава 15 том 07 стр. 382  - 386

		20030211Решение на Комисиятаот 11 февруари 2003 годиназа определяне на екологичните критерии за присъждането на знака за екомаркировка на Общността за прахосмукачки(нотифицирано под номер С(2003)114)(текст от значение за ЕИП)(2003/121/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него,като има предвид, че:(1) Съгласно Регламент (ЕО) № 1980/2000 екомаркировката на Общността може да се присъди на продукт, който притежава характеристики, даващи му възможност да допринася в значителна степен за подобряването на ключови аспекти на околната среда.(2) Регламент (ЕО) № 1980/2000 предвижда, че следва да бъдат определени специфични критерии за присъждането на знака за екомаркировка по продуктови групи.(3) Предвидените в настоящото решение мерки се основават на проектокритериите, разработени от Съвета по екомаркировка на Европейския съюз, създаден съгласно член 13 от Регламент (ЕО) № 1980/2000.(4) Мерките, предвидените в настоящото решение, са в съответствие със становището на Комитета, създаден с член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1За да бъде присъдена екомаркировката на Общността съгласно Регламент (ЕО) № 1980/2000, прахосмукачките попадат в обхвата на продуктовата група, определена в член 2 от настоящото решение и отговарят на критериите, определени в приложението.Член 2Продуктовата група "прахосмукачки" включва всички обособени като отделни уреди прахосмукачки (хоризонтални и вертикални), които са подходящи за почистване на прах от повърхност с площ най-малко 10 m2.Продуктовата група не включва безкабелни или работещи с акумулатори прахосмукачки и централни вакуумни почистващи системи.Член 3Кодът на продуктова група "прахосмукачки", използван за административни цели, е "23".Член 4Настоящото решение се прилага от 1 април 2003 г. до 31 март 2007 г. Ако до 31 март 2007 г. не са приети ревизирани критерии, настоящото решение следва се прилага до 31 март 2008 г.Член 5Адресати на настоящото решение са държавите-членки.Съставено в Брюксел на 11 февруари 2003 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.--------------------------------------------------20030211ПРИЛОЖЕНИЕОБЩИ ПОЛОЖЕНИЯЦели на критериитеКритериите имат за цел да съдействат за:- намаляване на вредата за околната среда или рискове, свързани с използването на енергия (глобално затопляне, киселинни дъждове, изчерпване на невъзобновяеми енергийни източници) посредством намаляване на консумацията на енергия,- намаляването на вредата за околната среда или рисковете, свързани с използването на природни ресурси, посредством насърчаване на пригодността за рециклиране и за ремонт на прахосмукачките (наричани по-долу "продуктът") и тяхната дълготрайност,- намаляване на вредата за околната среда или рискове, свързани с използването на опасни вещества, посредством намаляване използването на тези вещества.Критериите насърчават прилагането на най-добрите практики (оптимално използване на околната среда) и разширяват екологичното съзнание на потребителите. Маркирането на пластмасовите компоненти допълнително насърчава рециклирането.Критериите са определени на нива, които поддържат маркировката на прахосмукачки, произведени при по-малко въздействие върху околната среда.Изисквания за оценяването и удостоверяванетоКъм всеки критерий са посочени специфичните изисквания за оценяване и удостоверяване.Където е необходимо, могат да бъдат използвани методи за изпитване, различни от посочените за всеки критерий, ако тяхната равностойност е призната от компетентния орган, оценяващ заявлението.Където е възможно, изпитването се извършва от подходящо акредитирани лаборатории или лаборатории, които отговарят на изискванията, отразени в стандарта ЕN ISO 17025, и са компетентни да извършат съответните изпитвания.Където се изисква от заявителя да предостави декларации, документация, протоколи от изпитвания или друго доказателство на компетентния орган, оценяващ заявлението, за да покаже съответствие с критериите, се подразбира, че те могат да произхождат както от заявителя, така и от неговите доставчици и/или техните доставчици.Когато е необходимо, компетентният орган може да изисква допълнителна документация и да извършва независими проверки.На компетентния орган се препоръчва при оценката на молбите и при удостоверяването на спазване на критериите да отчита прилагането на признати схеми за управление по околната среда, например EMAS или ISO 14001 (забележка: прилагането на такива схеми за управление не е задължително условие).КРИТЕРИИ1. Консумация на енергия и ефективност на отстраняване на праха) След петкратно преминаване върху дебел килим, ефективността на отстраняване на прах е най-малко 70 % при консумирана енергия по-малко от 345 Wh.б) След едно преминаване върху твърда подова повърхност, отговаряща на определението в точка 5.2 от EN 60312, ефективността на отстраняване на прах да е най-малко 98 % при консумирана енергия по-малко от 69 Wh.Оценяване и удостоверяване: за всяко едно от горните изисквания по букви а) и б), заявителят предоставя протокол от изпитване, проведено при празна торба за прах или контейнер/резервоар за прах (каквото е приложимо). В протокола се посочва количеството отстранен прах съгласно изискванията, определени в стандарта EN 60312. Твърдата подова повърхност представлява необработена слоеста иглолистна дървесина или дъски с еквивалентна дебелина не по-малка от 15 mm.2. Дълготрайноста) Двигателят има продължителност на работа най-малко 550 h.Оценяване и удостоверяване: заявителят представя протокол от изпитване, като се използва методът за изпитване по IEC 312 член 19.1 или EN 60312.б) Цилиндричната част на засмукващия накрайник има дълготрайност най-малко 1000 завъртания.Оценяване и удостоверяване: заявителят представя протокол от изпитване, като се използва методът за изпитване по IEC 312 член 20.1 или EN 60312.в) Гъвкавата тръба има дълготрайност най-малко 40000 огъвания.Оценяване и удостоверяване: заявителят представя протокол от изпитване, като се използва методът за изпитване по IEC 312 член 20.2 или EN 60312.г) Основният превключвател функционира едновременно механично и електрически най-малко 2500 пъти.Оценяване и удостоверяване: заявителят предоставя протокол от изпитване, който съдържа и описание на използваната процедура. Изпитването се провежда с прахосмукачка без поставен засмукващ накрайник.д) Производителят предлага търговска гаранция, която да осигурява дълготрайност на прахосмукачката минимум две години. Тази гаранция важи от датата на продажба на прахосмукачката.Оценяване и удостоверяване: заявителят предоставя копие от гаранционната карта, разпространявана заедно с продукта.е) Осигурена е наличността на всички резервни части, необходими за правилното функциониране на прахосмукачката най-малко за 10 години напред от датата на спирането на съответното производство.Оценяване и удостоверяване: заявителят предоставя декларация за съответствие с изискването заедно с подходящата съпровождаща документация.3. Рециклируемост, обратно събиране и рециклиранеа) Производителят проверява пригодността на продукта за разглобяване и изготвя инструкция за разглобяване, достъпна при поискване за трети страни.Оценяване и удостоверяване: заявителят предоставя декларация за съответствие с изискването заедно с копие от инструкцията за разглобяване.б) Електрическите части се свързват механично по начин, който улеснява разглобяването и рециклирането.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, съдържаща информация за конструкцията на продукта и механичните връзки между електрическите части. Предоставената от заявителя инструкция за разглобяване потвърждава, че изискването е спазено.в) С оглед улесненото разглобяване и рециклиране металните части са лесно достъпни.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, описваща конструкцията на продукта и сглобките на металните части.г) Прахосмукачката (включително засмукващият накрайник и гъвкавата тръба) не съдържа олово, живак, кадмий, шествалентен хром, полибромирани бифенили (ПББ) и/или полибромирани бифенил етери (ПББЕ), освен както е разрешено в приложението към Директива 2002/95/ЕО на Европейския парламент и на Съвета от 27 януари 2003 г. относно ограничението за употребата на определени опасни вещества в електрическото и електронното оборудване (RoHS) [1] и нейните последващи изменения.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, показваща кои (ако има) добавки за огнеустойчивост са използвани. Заявителят и/или неговите доставчици декларират, че тези вещества не са съзнателно добавяни към прахосмукачката или към които и да е нейни части, независимо от това, че максимално допустимите стойности на концентрациите на вещества са в определените граници на горепосочената директива.д) Металните инкрустации (ако има такива) в пластмасовите части се отделят лесно.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, посочваща естеството на всяка метална инкрустация. Протоколът за разглобяемост, предоставен от заявителя (както е по-горе), потвърждава, че изискването е спазено.е) Пластмасови части с маса по-голяма от 25 g не съдържат хлоропарафини с верига от 10-13 въглеродни атома и със съдържание на хлор > 50 % (масови) (CAS 85535-84-8).Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, посочваща кои (ако има) добавки за огнеустойчивост са използвани.ж) В пластмасовите части с маса по-голяма от 25 g няма добавки за огнеустойчивост или препарати, съдържащи вещества, които са определени или могат да бъдат определени по време на употребата им с някоя от рисковите фрази R45 (може да причини рак), R46 (може да причини наследствено генетично увреждане), R50 (силно токсичен за водни организми), R51 (токсичен за водни организми), R52 (опасен за водните организми), R53 (може да причини дълготрайни неблагоприятни ефекти във водна среда), R60 (може да увреди възпроизводителната функция), или R61 (може да увреди плода при бременност), както е определено в Директива 67/548/ЕИО на Съвета от 27 юни 1967 г. за сближаване на законовите, подзаконовите и административните разпоредби относно класификацията, опаковането и етикетирането на опасни вещества [2] и нейните последващи изменения.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация, която съдържа информация кои добавки за огнеустойчивост (ако има) са използвани, както и информационните листове за безопасност и данните с показателите.з) Пластмасовите части с маса по-голяма от 25 g имат постоянна маркировка, идентифицираща материала, в съответствие с критериите, определени в ISO 11469.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация.и) Производителят трябва да приема обратно за рециклиране продукта и всяка заменена част с изключение на торбичките и филтрите за прах. Това трябва да бъде безплатно с изключение на случаите, когато местните власти са определили такси.Оценяване и удостоверяване: заявителят предоставя декларация за съответствие с изискването заедно с подходяща съпровождаща документация.4. Ниво на шумНивото на звуковата мощност на шума не превишава 76 dBA (отнесено към звукова мощност 1 pW).Оценяване и удостоверяване: заявителят предоставя протокол от изпитване, като се използва методът за изпитване, определен в EN 60704-2-1, заедно с декларация, че за генериране на шума е използван методът, определен в EN 60704-3. Заявителят предоставя и допълнителна информация за използването на метода, посочен в декларацията.5. Емисии на праха) Количеството на емитирана прах (Q) е по-малко от 0,01 mg/cm3.Оценяване и удостоверяване: заявителят предоставя протокол от изпитване, като се използва методът за изпитване съгласно EN 60312.б) Филтрите за прах са сменяеми и/или пригодени за пране и оцветени в светли цветове.Оценяване и удостоверяване: заявителят предоставя декларация за съответствието с изискването.6. Съпротивление при движение на смукателния накрайникСъпротивлението (R) при движение на смукателния накрайник е по-малко от 25 N.Оценяване и удостоверяване: заявителят предоставя протокол от изпитване, като се използва методът за изпитване съгласно EN 60312.7. Инструкции за експлоатация и информация за потребителяПродуктът се продава заедно със съответната информация за потребителя, която дава препоръки относно правилното му използване от гледна точка на околната среда, и по-специално:а) Информация, че консумираната енергия може да бъде намалена значително, ако резервоарът или торбичката за праха са празни, а не пълни (забележка: не е необходимо това изискване да бъде изпълнено, ако производителят може да докаже, че това не е така в конкретния случай).б) Препоръка, че когато не се използва, прахосмукачката следва да бъде изключвана.в) Информация за гаранцията и наличността на резервни части.г) Информация, че продуктът е проектиран по начин, който дава възможност за рециклиране. Тя съдържа и препоръки за това как потребителят може да използва офертата на производителя за обратно събиране с цел рециклиране.д) Информация, че на продукта е присъдено "Цветето" (знакът за екомаркировка на ЕС), придружена с кратко обяснение, и указание, че повече информация за екомаркировката може да бъде намерена на страница в Интернет: http://europa.eu.int/ecolabel.е) Инструкции за процедурите за поддръжка, например за смяната на торбичките или филтрите за прах (или почистването на резервоара за прах).ж) Информация за наличието на индикатор, който показва кога торбичката или резервоарът за прах са пълни и е необходимо да се заменят или почистят, освен ако това не се вижда ясно по време на тяхната обичайна употреба.з) Информация за масата на прахосмукачката.Оценяване и удостоверяване: заявителят предоставя декларация за съответствието на продукта с изискванията и предоставя копие от инструкцията за експлоатация на компетентния орган, оценяващ заявлението.8. Информация върху екомаркировкатаКлетка 2 на екомаркировката съдържа следния текст:- ефикасно почистване, малки емисии на прах, ниско ниво на шум,- малко потребление на енергия,- подобрена дълготрайност и годност за рециклиране.Оценяване и удостоверяване: заявителят предоставя декларация за съответствието на продукта с изискването и предоставя копие от екомаркировката във вида, както тя ще изглежда на опаковката и/или на продукта и/или на съпровождащата го документация.[1] ОВ L 37, 13,2,2003 г., стр. 19.[2] ОВ 196, 16.8.1967, стр. 1.--------------------------------------------------